Kaliningradda 44 yoshli erkak ikki o‘g‘lini o‘ldirib, so‘ng joniga qasd qildi

Rossiyaning Kaliningrad shahrida 44 yoshli erkak 11 va 7 yoshli o‘g‘illarini o‘ldirdi, so‘ng joniga qasd qildi. Fojia 4-iyun, shanba kuni sodir bo‘ldi. Bu haqda “Vesti.ru” xabar bermoqda.

Tergov taxminiga ko‘ra, o‘sha kuni erkak katta o‘g‘lini bolalar lageridan olgan va qurilish ketayotgan binoga olib kirib, kaltaklab o‘ldirgan. Shundan so‘ng kvartirasiga qaytgan va u yerda kichik o‘g‘lining umriga zomin bo‘lgan. O‘zining jasadi esa uy chordog‘idan topilgan. Turmush o‘rtog‘i bu paytda ishda bo‘lgani bildirilmoqda.
Tergov qo‘mitasining mintaqaviy boshqarmasi tomonidan “Yosh bolalarni o‘ldirish” moddasi bo‘yicha ikkita jinoiy ish ochildi, kelgusida ular birlashtirilishi aytilmoqda.